Klita tir lavapa (trutca ke Levitan)

Klita tir lavapa ~ Весна — большая вода (RU)

Klita tir lavapa ( rossiavon Весна — большая вода ) tir trutca lumkirafa gu 64.2 × 57.5 cm-, i puntalingeks keve stama skuyun gan Isaak Levitan rossiaf lingesik bak 1897. Koe Tretyakov tcila koe Moskva ( Rossia ) re tigir ( 2018 ).

Bata trutca tir patectoy, ke tele gelukafe detce ke Levitan ( loa 200 grupena trutca icde bata watsa ).

 Pimtara 
Trutca va gemelt kaatoer viele lava va kotafo krimtaxo al besar, tazukason va kentarapa moe domegeem ke kona kuksa iku uzda. Lava tir yalestafa is vumeltafa, tcazedasa va ware lebaf gameem ke aal, leve kelt dem ticeon bagaf rujod. Uka ke trutca tir ton yon rukuzaf nideks ke falte is kuse is blafote. Faltaf mudor vamoer, gesianaf gu blafote ke tembeem is ulim dem titak koe lava, is gu kuse ke tanoya pailta isu persa is yone baplaxe koe sumexo. Falte zavzar tela logedrafa kseva ke trutca : lava is kelt tid kotraf gu nideks tis male orikafalte kale riwe batakafa uka ke rujodeem.

Trutca tir tamafa is mempepesa is tana lonyabafa trutca ke Levitan. Kan yona karafa is aftafa kseva nekisa va remawira is rantuca vey imwugalafa tuwava ke Rossia zo skuyur. Tir kotrafa gu daava is auluca, kotrafa gu trakany male disukexa ke imwugalafa malblira ke tuwava.

 Dere rupec 

 Stragela 

|style="vertical-align: top;"|

|}

Klita tir lavapa (trutca ke Levitan)
Klita tir lavapa (trutca ke Levitan)